Claude Louis Berthollet

Claude Louis BERTHOLLET (franca prononco [klod lwi bɛʁtɔlɛ]) (naskiĝis en Talloires, proksima de Annecy, dum la 9-a de decembro 1748 - mortis en Arcueil, dum la 6-a de novembro 1822) estis franca kuracisto kaj kemiisto. Kune kun Antoine Lavoisier kaj aliaj, li kreis la ĥemian nomenklaturon, aŭ sistemon por nomoj, kiuj servas kiel bazo al la modernaj sistemoj por difini la nomojn de la kemiaĵoj. Li ankaŭ elvolvis esploron pri kolorigiloj kaj blankigiloj (enkondukante la uzon de kloro, en 1785, kiel blankiga elemento) kaj determinis la komponaĵon de la amoniako. Berthollet estis unu el la unuaj kemiistoj, kiuj agnoskis la karakterizaĵojn de iu reversa reakcio, kaj tiam, la kemian ekvilibron. Kalia klorato (KCLO3), kiu estas potenca oksidiganto, estas konata kiel "salo de Berthollet".

La plantogenro Bertoletio Bertholletia kun ununura specio Bertholletia excelsa estas nomita laŭ Claude Louis Berthollet.

La asteroido 12750 Berthollet estis ankaŭ nomita omaĝe al Berthollet.

 Biografio 
Li komencis siajn studojn en Chambéry, kaj poste li iris al Torino kie li diplomiĝis pri medicino. Liaj grandaj elvolviĝoj rilate al kemio faris el li, en mallonga tempoperiodo, ian aktivan partoprenanton en la Akademio de Sciencoj, en 1780. En 1789, li unuafoje produktis  ian blankigan likvaĵon en sia laboratorio en la kajo de Javel en Parizo, pasante gaskloron tra solvaĵo kun natria karbonato. La likvaĵo rezultanta, konata kiel "Akvo de Javel" estas malforta solvaĵo de natria hipoklorito.

Berthollet engaĝiĝis en longedaŭra batalo kune kun alia franca kemiisto, Joseph Louis Proust (1754-1826)Personensuche rilate al la Leĝo de la difinitaj proporcioj ankaŭ konata kiel Leĝo de Proust. Dum Proust kredis ke la kemiaĵoj komponiĝis laŭ fiksaj rilatumoj el ties konstituantaj elementoj, sendepende de la metodoj je produktado, Berthollet asertadis ke ĉi-rilatumo eble ŝanĝas laŭ la proporcio de la reaktantaj produktoj komence uzitaj. Kvankam Proust elmontris sian teorion pere de precisaj mezurprocedoj, lia teorio ne estis tuje akceptita parte kaŭze de la aŭtoritateco de Berthollet. En 1811, lia leĝo estis finfine akceptita, kiam Berzelius (1779-1848)Info Escolaĝin konfirmis, laŭ eksperimentoj. Tamen, pli malfrue oni malkovris ke Berthollet ne estis komplete erara, ĉar ekzistas iu klaso da komponaĵoj kiuj ne obeas la leĝoj de la difinitaj proporcioj. Ĉi tiuj "ne-stekiometriaj komponaĵoj" nomiĝis Bertholidoj liaomaĝe.

Berthollet estis unu el la pluraj sciencistoj, kiuj partoprenis kune kun Napoleono en la ekspedicio al Egiptio, kaj estis membro de la departemento pri fiziko kaj natura historia de la Instituto de EgiptioLa Instituto de Egiptio estis akademio de saĝuloj, kreita de Napoleono Bonaparte por realigi esplorojn dum la kampanjo al Egiptio. Ili kunvenis je la unua fojo en la 24-a de aŭgusto 1798, kaj Gaspard Monge estis la prezidanto..

En aprilo 1789, li elektiĝis Membro de la Reĝa Societo de LondonoFellow of the Royal Society.. En 1801, li estis elektita eksterlanda membro de la "Reĝa Akademio de Sciencoj de Svedio"La Reĝa Akademio de Sciencoj de Svedio estis fondita en la 2-a de junio 1739 de la naturalisto Karolo Lineo, de la pioniro pri agrikulturo Jonas Alströmer (1685-1761), de la inĝeniero Mårten Triewald (1691-1747), Sten Carl Bielke (1709-1753), Carl Wilhelm Cederhielm (1705-1769) kaj de Anders Johan von Höpken (1712-1789).. Li elektiĝis Eksterlanda HonorMembro de la Amerika Akademiko de Artoj kaj Sciencoj, en 1822.

 Verkoj 
 Éléments de l'art de la teinture, 1804
 Essai de statique chimique, 1803
 Recherche sur les lois des affinités chimiques, 1803
 Memoria sobre a cultura da Urumbeba e sobre criação da Cochonilha
 Description de l'art du blanchiment par l'acide muriatique oxigené; par ... - 1795
 Researches Into the Laws of Chemical Affinity, 1809
 Cours de matière médicale chymique et pharmacologique, Firmin DidotPersonensuche, - 1779
 Nouvelles recherches sur les lois de l'affinité, - 1806
 Essai sur la causticité des sels, 1780
 De variorum liquorum vinosorum diaeteticis proprietatibus. (Praes. Joanne-Jacobo Nollan. Cand. Claudio-Ludovico Berthollet) - 1778
 De lacte animalium medicamentoso, (Praes. Joanne-Baptista Le Roŭ Des Tillets. Cand. Claudio-Ludovico Berthollet - 1779
 De aquarum hepatisatarum natura, compositione artificiali et virtutibus. (Praes. Ludovico-Alexandro De Cezan. Cand. Claudio Ludovico Berthollet) - 1784

 Literaturo 
 Bibliothèque Nationale de France
 WorldCat Identities
 Virtual International Authority File
 Universidade Federal de Campo Grande 
 Politeknika Lernejo de Parizo
 UOL Educação
 Encyclopaedia Britannica
 University of Princeton 

 Kemiaĵoj pri kiuj li laboris 
 Cianogena klorido
 Hipoklorita akvo
 Kalia hipoklorito
 Kloramino
 Klorata acido
 Nitrata acido

 Famuloj pri kiuj li kunlaboris 
 Panteono de Parizo
 Wilhelm Ostwald (1853-1932)
 Antoine François de Fourcroy (1755-1809)Personensuche
 Louis Bernard Guyton de Morveau (1737-1816)Personensuche
 Antoine Germain Labarraque (1777-1850)Personensuche
 Pierre-Simon Laplace (1749-1827)Personensuche
 Antoine Lavoisier (1743-1794)Personensuche
 Louis Joseph Gay-Lussac (1778-1850)
 Gaspard Monge (1746-1818)

 Referencoj 

Kategorio:Homoj de Haute-Savoie
Kategorio:Francaj ateistoj
Kategorio:Homoj de la Industria revolucio
Kategorio:Francaj kemiistoj
Kategorio:Francaj fizikistoj
Kategorio:Anoj de la Reĝa Societo de Londono
Kategorio:Membroj de la franca Akademio de Sciencoj
Kategorio:Membroj de la Reĝa Nederlanda Akademio de Artoj kaj Sciencoj
Kategorio:Membroj de la Reĝa Sveda Akademio de Sciencoj